b"\n_START_ARTICLE_\nSkrivnost turkizne meduze\n_START_SECTION_\nVsebina\n_START_PARAGRAPH_\nDogajanje zgodbe se odvija v Trstu in njeni okolici, leta 1993. Zgodba govori o tr\xc5\xbea\xc5\xa1kemu policijskemu in\xc5\xa1pektorju slovenskega rodu Benjaminu Perku - Benu. Beno je \xc5\xa1ef lete\xc4\x8dega oddelka tr\xc5\xbea\xc5\xa1ke policije._NEWLINE_Pod predorom nekdanje \xc5\xbeelezni\xc5\xa1ke proge najdejo obglavljeno truplo. Po kasnej\xc5\xa1i raziskavi ugotovijo, da truplo pripada Marii Schl\xc3\xa4ger. Sumijo, da je umrla 29.5.1992. Pri raziskovanju primera, se najprej osredoto\xc4\x8dijo na gospo Palmiro Gnezda, ki je truplo na\xc5\xa1la. Po pogovoru z njo, pri njej najdejo uro le\xc5\xa1nikove barve, ki jo je dobila v varstvo od Spartaca Loya. Spartaco velja za razgraja\xc4\x8da, ki vedno rine v te\xc5\xbeave._NEWLINE_Beno se poleg iskanja morilca osredoto\xc4\x8di tudi na uro. O njej se pozanima v trgovini z urami Leibert. Od lastnika trgovine izve veliko informacij o uri. Tam spozna tudi Marino Girlinger, ki je najbolj\xc5\xa1a prodajalka ur v trgovini. Ker sli\xc5\xa1i pogovor med Benom in gospodom Leibertom, ga povabi v kabinet na pogovor. Zanima jo, zakaj policija i\xc5\xa1\xc4\x8de njenega zaro\xc4\x8denca Spartaca in Benu ponudi pomo\xc4\x8d pri podatkih z uro. Najdena ura znamke\xc2\xa0 Swatch je po mnenju gospoda Leiberta unikatni izdelek. Na steklenem delu ima12 krivulj, ki ne segajo do roba. Na sredini ima ura prilepljen kabo\xc5\xa1on turkiza v obliki ovala. Ker je \xc2\xa0ura izdelana v seriji ur ''jelly fish'', je Beno uro poimenoval turkizna meduza._NEWLINE_Po zasli\xc5\xa1anju Spartaca Loya izve, da je bila Maria njegovo dekle in da se je udele\xc5\xbeevala elitnega Dunajskega kro\xc5\xbeka tr\xc5\xbea\xc5\xa1kih intelektualcev. Komisar poi\xc5\xa1\xc4\x8de seznam vseh, ki so se kro\xc5\xbeka udele\xc5\xbeevali. Beno kot prvega s svojega seznama obi\xc5\xa1\xc4\x8de zdravnika Foicherja. Namesto njega pa mu vrata odpre njegova \xc5\xbeena Maria Luisa Foicher. Beno si ob obisku njunega doma kot dober opazovalec sku\xc5\xa1a zaponmiti kar najve\xc4\x8d podrobnosti. Zakonca Foicher \xc5\xbeivita v razko\xc5\xa1ni vili. Ker ima gospod Foicher pacienta na obisku, se Benu posveti Maria Luisa. Med pogovorom izve, da sta imela zakonca h\xc4\x8der Bianco, ki je v stanovanju, ki sta ji ga podarila star\xc5\xa1a storila samomor. Kmalu zatem, iz zdravnikovega kabineta odide jezna Marina Girlinger. Po pogovoru z zdravnikom izve klju\xc4\x8dne informacije, ki ga kasneje pripeljejo do morilca.\n_START_SECTION_\nZbirka\n_START_PARAGRAPH_\nRoman je iz\xc5\xa1el v knji\xc5\xbeni zbirki Mornik, zalo\xc5\xbebe ZTT EST (Zalo\xc5\xbeni\xc5\xa1tvo tr\xc5\xbea\xc5\xa1kega tiska - Editoriale stampa triestina)."